После Априлског рата и окупације Краљевине Југославије, 1941. године, Чрнуче, где је становала, је припало немачкој окупационој зони, а Љубљана, где је радила, италијанској окупационој зони. Окупатори су у почетку пропусницама дозвољавали прелаз из једне у другу зону, а после немачког напада на Совјетски Савез и почетка већег хапшења комуниста, Резека је прешла у илегалност, и крила се код рођака и пријатеља. Њен супруг Тоне, је тада остао у Љубљани, одакле је 1942. отишао у партизане, и 1945. године погинуо у Словенском приморју, као потпоручник НОВЈ.